
     REPUBLIKA HRVATSKA
     TRGOVAČKI SUD U OSIJEKU
     

U  I M E   R E P U B L I K E   H R V A T S K E
R J E Š E N J E


Trgovački sud u Osijeku, po sucu Jadranki Herman, u stečajnom predmetu povodom zahtjeva Financijske agencije Regionalni centar Osijek Podružnica Osijek, L.Jagera 3, za pokretanje skraćenog stečajnog postupka nad dužnikom JIUJU PROMET d.o.o. za trgovinu i usluge, Županja, Trg Martina Robotića 2, MBS 030119876, OIB 33556489047, dana 13. lipnja 2017.,                       

    r i j e š i o   j e


1. OBUSTAVLJA SE skraćeni stečajni postupak nad dužnikom JIUJU PROMET d.o.o. za trgovinu i usluge, Županja, Trg Martina Robotića 2, MBS 030119876, OIB 33556489047.

1. Postupak će se nastaviti prema općim odredbama Stečajnog zakona.


Obrazloženje


Dana  2. svibnja 2017. zaprimljen je na ovome sudu zahtjev  FINE Regionalni centar Osijek  Podružnica Osijek, Klasa: 110-07/17-01/04 Ur. broj 04-06-17-2406 od 28. travnja 2017. godine, za provedbu skraćenog stečajnog postupka nad dužnikom JIUJU PROMET d.o.o. za trgovinu i usluge, Županja, Trg Martina Robotića 2, MBS 030119876, OIB 33556489047.

Dana 5. svibnja 2017. godine, sukladno članku 430. Stečajnog zakona (Narodne novine broj 71/15) Trgovački sud u sud u Osijeku,  pod poslovnim brojem St-531/17-3, objavio je oglas  na mrežnoj stranici e-oglasna ploča sudova, kojim je pozvao osobe ovlaštene za zastupanje dužnika da u roku od 15 dana od dana objave oglasa podnesu  sudu  javnobilježnički  ovjerovljeni   popis imovine i obveza na propisanom obrascu, te vjerovnike da najkasnije u roku od 45 dana od objave oglasa predlože otvaranje stečajnog postupka i uplate predujam u iznosu od 10.000,00 kn za pokriće troškova tog postupka na žiro račun suda. 

Podneskom zaprimljenim, kod ovog suda dana 12. lipnja 2017. godine, vjerovnik Republika Hrvatska Ministarstvo financija, Porezna uprava, Područni ured Slavonija i Baranja, Vukovar, zastupana po Županijskom državnom odvjetništvu u Vukovaru podnijela je prijedlog za otvaranje stečajnog postupka nad dužnikom  JIUJU PROMET d.o.o. za trgovinu i usluge, Županja, Trg Martina Robotića 2, MBS 030119876, OIB 33556489047, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.
 
Slijedom gore navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. Stečajnog zakona, sukladno članku 433. obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredaba Stečajnog zakona. 


                                               U Osijeku 13. lipanj 2017.         
 
Zapisničar:      
Maja Kocijan
                                                                                  		    STEČAJNI SUDAC
								       Jadranka Herman


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda (članak 19. stav1. Stečajnogzakona).    
                                                                                                 
D N A :
1. Predlagatelju – FINA Regionalni centar Osijek 
1. ŽDO Vukovar
1. Dužniku JIUJU PROMET d.o.o.  Županja, Trg Martina Robotića 2
1. e-glasna ploča suda 
1. rj. obustavom

